EkBass/fiwiki-20250220-pages-articles huggingface dataset:
Jud Heathcote

George Melvin ”Jud” Heathcote (17. toukokuuta 1927 Pohjois-Dakota – 28. elokuuta 2017 Spokane, Washington) oli yhdysvaltalainen koripallovalmentaja. Hän syntyi Pohjois-Dakotassa, mutta menetti isänsä kurkkumätäepidemiassa 1930 ja vietti suurimman osan lapsuudestaan Washingtonin osavaltiossa äidinpuoleisten isovanhempiensa kasvattamana. Heathcote toimi miesten koripallon päävalmentajana kahdessa yhdysvaltalaisessa yliopistossa: ensin Montanassa (1971–1976), sitten Michigan Statessa (1976–1995). ==Lähteet== Luokka:Yhdysvaltalaiset koripallovalmentajat Luokka:Vuonna 1927 syntyneet Luokka:Vuonna 2017 kuolleet
Tarraschin ansa

Tarraschin ansalla viitataan kahteen erilaiseen avausansaan espanjalaisessa pelissä. Ne on nimetty Siegbert Tarraschin mukaan. Ansa on kuuluisa siitä, että se ei esiinny vain analyyseissä, vaan Tarrasch itse pelasi ne mestareita vastaan turnauksissa. Kaikki eivät pidä ansoja oikeina ansoina, vaan sanovat niiden olevan yksinkertaisesti vastustajan virheitä. == Tarraschin ansa avoimessa muunnelmassa == Kaksi suurmestaria itse asiassa lankesi tähän ansaan Tarraschia vastaan: Zukertort vuonna 1887 ja Gunsberg 1890. :1. e4 e5 :2. Rf3 Rc6 :3. Lb5 a6 :4. La4 Rf6 :5. 0-0 Rxe4 Espanjalaisen peli avoin muunnelma. :6. d4 b5 :7. Lb3 d5 :8. dxe5 Le6 :9. c3 Le7 :10. Te1 0-0 :11. Rd4 Dd7? (Katso kuva) :12. Rxe6 Ja mustan sotilas on kiinnitetty ja valkea voittaa esimerkiksi 12...fxe6 13. Txe4. == Tarraschin ansa Steinizin puolustuksessa == :1. e4 e5 :2. Rf3 Rc6 :3. Lb5 d6 Johtaa Steinitzin puolustukseen. :4. d4 Ld7 :5. Rc3 Rf6 :6. O-O Le7 :7. Te1 (Katso kuva.) Linnoittaminen vaikuttaa luonnolliselta, mutta 7...exd4 olisi parempi. :7. ... O-O? :8. Lxc6 Lxc6 :9. dxe5 dxe5 :10. Dxd8 Taxd8 :11. Rxe5 Paras olisi Ld7 :11. ... Lxe4 :12. Rxe4 Rxe4 Nyt 13.Txe4?? ja seuraisi matti 13...Td1+ 14. Te1 Txe1#. :13. Rd3 f5 Mustan ratsu ei voi liikkua kiinnityksen takia :14. f3 Lc5+ :15. Rxc5 Rxc5 :16. Lg5 Td5 :17. Le7 Te8 :18. c4 Valkea voittaa. ==Lähteet== * ==Aiheesta muualla== *Tarraschin ansa avoimessa muunnelmassa chess.com *Tarraschin ansa Steinizin puolustuksessa chess.com Luokka:Shakkiansat
Eva Robin’s

Eva Robin’s, alun perin Roberto Maurizio Coatti (s. 10. joulukuuta 1958 Bologna) on italialainen miehenä syntynyt transsukupuolinen näyttelijä. Hän näyttelee muun muassa Dario Argenton elokuvassa Pelkoa ei voi paeta (Tenebre, 1982). == Aiheesta muualla == * Robin's, Eva Robin's, Eva Robin's, Eva
Alex Rider & Scorpia

Alex Rider & Scorpia on englantilaisen Anthony Horowitzin kirjoittama nuortenromaani. Kirja on Alex Rider -kirjasarjan viides osa. Kirjojen päähenkilö on 14-vuotias teinivakoilija Alex Rider. ==Juoni== Alexin taloudenhoitaja ja holhooja, yhdysvaltalainen Jack Starbright palkkasi Alexille kotiopettajan, koska Alex oli jäänyt pahasti seikkailujensa vuoksi koulussa jälkeen. Alex ystävystyy opettajansa kanssa, ja tämä pyytää Alexia mukaan luokkaretkelle Venetsiaan. Alex etsii samalla jälkiä salaperäisestä Scorpiasta saadakseen selville totuuden kuolleesta isästään. Jos hänen isänsä olikin tunnoton palkkamurhaaja, mitä se merkitsee Alexin itsensä kannalta? Hämmentävät tapahtumat ajavat Alexin suoraan kansainvälisen rikollisjärjestön syliin, ja sen kuvankaunis johtaja Julia Rothman asettaa Alexin aivan uusien valintojen eteen. Scorpia nimittäin suunnittelee mittavaa operaatiota, joka horjuttaisi onnistuessaan vakavasti maailman poliittista voimatasapainoa ja jolla olisi järkyttävät seuraukset tuhansien yksityisten ihmisten kannalta. Onko Alex valmis tekemään edelleen töitä M16:lle, joka on manipuloinut ja pettänyt häntä? Vai liittyykö hän Scorpiaan - koston vuoksi? ==Lähteet== Luokka:Anthony Horowitz Alex Rider & Scorpia Luokka:Vuoden 2004 kirjat
Addie Joss

Adrian ”Addie” Joss (12. huhtikuuta 1880 – 14. huhtikuuta 1911) oli yhdysvaltalainen baseballsyöttäjä. Hän pelasi vuosina 1901–1910 ammattilaisena Major League -joukkueessa, joka nykyisin käyttää nimeä Cleveland Indians. Joss syötti MLB:n nykyisellä määritelmällä varsin harvinaisen perfect gamen 2. lokakuuta 1908. Hän kuoli 31-vuotiaana aivokalvontulehdukseen. Joss sai postuumisti paikan Baseball Hall of Famesta vuonna 1978. == Lähteet == Luokka:Yhdysvaltalaiset baseballpelaajat Luokka:Vuonna 1880 syntyneet Luokka:Vuonna 1911 kuolleet
Nick Nuyens

Nick Nuyens (s. 5. toukokuuta 1980 Lier) on belgialainen maantiepyöräilijä. Hän edusti ammattilaisurallaan Quick Step -tallia 2003–2006, Cofidista 2007–2008, Rabobankia 2009–2010, Team Saxo Bankia 2011–2012 ja Garmin-Sharpia 2013–2014. Nuyens voitti Flanderin ympäriajon 2011 kukistettuaan loppukirissä Sylvain Chavanelin ja Fabian Cancellaran. Vuoden 2008 Flanderin ympäriajossa hän sijoittui toiseksi Stijn Devolderin jälkeen. Hän on voittanut myös useita muita merkittäviä kilpailuja, kuten Omloop Het Volkin, Pariisi–Brysselin, Kuurne-Bryssel-Kuurnen, Dwars door Vlaanderenin ja Britannian ympäriajon sekä etapin Sveitsin ympäriajossa. == Saavutuksia == === Yhden päivän kilpailut === *Pariisi-Bryssel: 2004 voitto *Omloop Het Volk: 2005 voitto, 2008 toinen *Kuurne-Bryssel-Kuurne: 2006 voitto *GP Kanton Aargau: 2006 toinen *Vattenfall Cyclassics: 2006 neljäs *Flanderin ympäriajo: 2007 seitsemäs, 2008 toinen, 2011 voitto *GP Industria & Commercio di Prato: 2003 voitto *GP Wallonie: 2004 voitto, 2005 voitto, 2006 toinen, 2009 voitto *Brabantse Pijl: 2006 kolmas, 2007 toinen *Dwars door Vlaanderen, 2011 voitto *Nationale Sluitingprijs: 2003 voitto *Druivenkoers Overijse: 2005 toinen *MM-kilpailujen maantieajo: 2008 yhdeksäs === Etappikilpailut === *Espanjan ympäriajo: **2008 toinen etapilla 15, kolmas etapilla 19 *Sveitsin ympäriajo: **2006 etapin 3 voitto *Britannian ympäriajo: **2004 kokonaiskilpailussa kolmas **2005 kokonaiskilpailun sekä etappien 1 ja 5 (aika-ajo) voitto *Eneco Tour: **2007 etapin 1 voitto *Ster Elektrotoer: **2004 kokonaiskilpailun ja etapin 3 voitto **2005 kokonaiskilpailussa toinen *Étoile de Bessèges: **2007 kokonaiskilpailun sekä etappien 1 ja 3 voitto *Itävallan ympäriajo: **2010 etapin 5 voitto == Lähteet == *Nick Nuyens Trap–Friis-tietokannassa *Nick Nuyens Cycling Archives -tietokannassa === Viitteet === == Aiheesta muualla == *Virallinen sivusto Luokka:Belgialaiset maantiepyöräilijät Luokka:Vuonna 1980 syntyneet Luokka:Elävät henkilöt
Disney Live

Disney Live on Disney on Ice -jääshow'ta pyörittävän yhtiön Feld Entertainmentin toinen luomus. Se on tavallaan jääshow'n muotoon rakennettu teatteriesitys, jossa pääasiallisina hahmoina käytetään Disneyn luomia hahmoja. Esityksissä käytetään hyväksi Disney on Icesta tuttuja erikoistehosteita, puvustusta sekä musiikkia. Suomessa Disney Live sai ensi- iltansa ensimmäistä kertaa toukokuussa 2008 esityksellään "Disney Live - Nalle Puh". Disney Live -esitykset Suomessa: * Nalle Puh (2008) * Mikin taikashow (2008) Luokka:Disney
Digital Versatile Doom

__NOTOC__ Digital Versatile Doom on HIMin ensimmäinen livealbumi ja live-DVD, joka on nauhoitettu Los Angelesin Orpheum-teatterissa 14. ja 15. marraskuuta 2007. DVD sisältää live-esiintymisen sekä behind the scenes -dokumentin. DVD sisältää myös Suurin HIM-fani -kilpailun voittajien tapaamisen yhtyeen jäsenten kanssa Seattlessa. Albumi ylsi ensimmäisellä listaviikollaan Suomen virallisen listan sijalle 10. == Kappaleet == # # # # # # # # # # # # # # # # # # == Arvostelut == * Allmusic: Allmusic review * Imperiumi: 9/10HIM - Digital Versatile Doom: Live At The Orpheum Theatre XXXVII A.S. Viitattu 4.1.2023. * Soundi: HIM: Digital Versatile Doom – Live At The Orpheum Theatre XXXVII A.S. Viitattu 4.1.2023. == Lähteet == * Digital Versatile Doom heartagram.com -sivustolla === Viitteet === Luokka:Vuoden 2008 konserttitallenteet Luokka:HIMin albumit Luokka:Konserttielokuvat
Anton Kuerti

Anton Emil Kuerti O.C. (s. 21. heinäkuuta 1938) on kanadalainen pianisti, joka on tullut tunnetuksi muun muassa Beethovenin ja Brahmsin teosten levytyksillään. Hän syntyi Wienissä, Itävallassa. Kuerti on Order of Canadan upseeri. Hän oli vuonna 1988 NDP:n kansanedustajaehdokkaana Don Valley Northin vaalipiiristä. Luokka:Kanadalaiset pianistit Luokka:Kanadan uuden demokraattisen puolueen poliitikot Luokka:Officer of the Order of Canada Luokka:Vuonna 1938 syntyneet Luokka:Elävät henkilöt
Matthew Good

Matthew Frederick Robert Good (s. 29. kesäkuuta 1971) on kanadalainen rockmuusikko. Hän tuli alun perin tunnetuksi laulajana Matthew Good Bandissa, jonka debyyttialbumi julkaistiin vuonna 1995. Yhtyeensä hajottua vuonna 2002 Good siirtyi soolouralle. Hänet tunnetaan myös yhteiskunta-aktivistina. == Albumit == === Matthew Good Band === * Last of the Ghetto Astronauts (1995) * Raygun (1996) * Underdogs (1997) * Lo-Fi B-Sides (1998) * Beautiful Midnight (1999) * Loser Anthems (2001) * The Audio of Being (2001) === Matthew Good (sooloartistina) === * Avalanche (2003) * White Light Rock & Roll Review (2004) * In a Coma 1995–2005 (2005) * Hospital Music (2007) * Live At Massey Hall (2008) * Vancouver (2009) * Lights of Endangered Species (2011) == Aiheesta muualla == * Viralliset sivut Luokka:Kanadalaiset rocklaulajat Luokka:Kanadalaiset kitaristit Luokka:Vuonna 1971 syntyneet Luokka:Elävät henkilöt
Kirotut eivät itke

Kirotut eivät itke () on yhdysvaltalainen dramaattinen film noir -elokuva vuodelta 1950. Se perustuu Gertrude Walkerin tarinaan, ja sen käsikirjoituksen ovat kirjoittaneet Harold Medford ja Jerome Weidman. Vincent Sherman vastasi elokuvan ohjauksesta. Sen pääosissa nähdään Joan Crawford, David Brian ja Steve Cochran. Kirotut eivät itke on ensimmäinen kolmasta Shermanin ja Crawfordin välisestä yhteistyöstä. Muut elokuvat ovat draama Viimeinen valhe (Harriet Craig, 1950) ja komedia Hyvästi toiveuni (Goodbye, My Fancy, 1951). Elokuva on mustavalkoinen ja noin 103 minuutin mittainen. Kirotut eivät itke sai ensi-iltansa Yhdysvalloissa toukokuussa 1950. Suomessa julkaistiin vasta kymmenen vuotta valmistumisensa jälkeen tammikuussa vuonna 1960. == Juoni == Kirotut eivät itke kertoo Joan Crawfordin näyttelemästä köyhästä naisesta Ethel Whiteheadista, joka menettää poikansa onnettomuudessa. Poikansa kuoleman jälkeen Ethel päättää aloittaa uuden elämän, joten hän jättää aviomiehensä ja omaksuu uuden henkilöllisyyden Lorna Hansen Forbesina. == Näyttelijät == == Lähteet == == Aiheesta muualla == * * Kirotut eivät itke Amazonissa * Kirotut eivät itke Arkistoitu 23.1.2009. Films of Crawford.com * Kirotut eivät itke Joan Crawfordin sivuilla Luokka:Vuoden 1950 yhdysvaltalaiset elokuvat Luokka:Film noir -elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat
Jack Smack

Jack Smack (oik. Juha Jakonen, s. 8. elokuuta Jyväskylä) on suomalainen rockmuusikko. Hän on Private Line -yhtyeen kitaristi, taustalaulaja, säveltäjä ja sovittaja. Hänet tunnetaan myös nimillä ”Japa”, ”Captain Japa” ja ”Jack Leopard”. Jakonen liittyi Private Line -yhtyeeseen toukokuussa 2002 edellisen kitaristin Jari Huttusen siirryttyä Timo Rautiainen & Trio Niskalaukaus -orkesteriin. Jakonen on soittanut, esiintynyt ja levyttänyt vuosien varrella useiden eri yhtyeiden kanssa. Vuonna 2016 perustettiin Jakosen viimeisin yhtye The Holy Ones jossa hän vaikuttaa nykyään vakituisesti. Yhtye on julkaissut kolme musiikkivideota ja yhden digitaalisen albumin 2019. Vuonna 2011 Private Line julkaisi parin vuoden hiljaiselon jälkeen uuden singlen ja musiikkivideon ”Dead Decade”. Samanniminen kolmas albumi julkaistiin elokuussa 2011. Syyskuusta 2007 elokuuhun 2008 Jack Smack toimi radiojuontajana, toimittajana ja DJ:nä omassa ”Ultimate Rock ’N’ Roll Show” -ohjelmassaan helsinkiläisen Lähiradion asemalla juontajaparinsa Joel ”Sheriffi Jopi” Airaksisen kanssa. Suorana lähetyksenä lähetettävässä ohjelmassa hän esiintyi nimellä ”Captain Japa”. Ohjelma sisälsi keskustelua musiikista ja ajankohtaisista aiheista sekä artistihaastatteluja. Jack Smack käyttää Tokain kitaroita. == Yksityiselämä == Jakonen oli aikaisemmin naimisissa Rakel Liekin kanssa. ==Lähteet== ==Aiheesta muualla== *Private Line - Facebook *The Holy Ones - Facebook *The Holy Ones - Virallinen *The Holy Ones - Spotify *Private Line - Suomen virallinen lista *Jack Smack - Discogs *Suomi-sleazen superbändi: Sir Christus + Private Linen Jack + Stereo Junks = The Salvation - Rumba.fi *Musakorneri: Private Line @ Rockperry 2004 - Aksa.fi Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Sokraattinen

Sokraattinen tarkoittaa jotain Sokrateehen liittyvää: * sokraattinen dialogi, kirjallisuuden tyylilaji * sokraattinen ironia, Sokrateelle tyypillinen ironian muoto * sokraattinen menetelmä, Sokrateen käyttämä kuulustelumenetelmä * sokraattinen ongelma, Sokrateen historialliseen henkilöön liittyvä ongelma, * sokraatikot, Sokrateen oppilaat.
Mikrohedelmöitys

Mikrohedelmöitys eli ICSI () on hedelmöityshoitomenetelmä, jossa yksittäinen siittiö ruiskutetaan ohuella putkella suoraan munasolun sisään. Mikrohedelmöitys on sovelias hoitokeino pariskunnille, joiden hedelmättömyys johtuu miehen siemennesteen laadusta. Siittiöitä saattaa olla vähän, tai niiden liikkuvuus tai morfologia voi olla huono. Jos siemenneste ei sisällä lainkaan siittiöitä, munasolu voidaan yrittää hedelmöittää lisäkiveksestä, kiveksestä tai siemenjohtimesta imetyillä siittiöillä. Mikrohedelmöitystekniikka kuvattiin ihmisellä ensimmäisen kerran vuonna 1988, mutta raskauksia saatiin aikaan vasta useita vuosia myöhemmin. Suomessa ensimmäiset mikrohedelmöityksen avulla alkunsa saaneet vauvat syntyivät vuonna 1993. Menetelmä lähti leviämään ympäri maailman etenkin vuoden 1994 loppupuolella. ==Tekniikka ja tulokset== Siemennestettä tarkastellaan mikroskoopin alla, ja siittiö valitaan arvioiden sen hyvää muotoa ja liikkuvuutta. Munasolu pidetään maljalla paikallaan mikropipetillä. Siittiö imetään ohueen lasikapillaariin ja siirretään kypsän munasolun sisään mikroinjektiotekniikan avulla. Mikrohedelmöityksen tulokset munasolun hedelmöittämisessä ovat olleet hyviä. Esimerkiksi kohtalaisen vaikeassa miehen spermaviassa tavallisen koeputkihedelmöityshoidon (IVF) hedelmöitysosuus on 26 % ja mikrohedelmöityshoidon 58 %. ==Lähteet== Luokka:Keinohedelmöitys
Ram-Zet

Ram-Zet on avant-garde metalia soittava norjalainen yhtye, joka on perustettu 1998. Yhtyeen perusti laulaja-kitaristi Zet yhden miehen projektina, josta tuli täysikokoinen yhtye rumpali Küthin sekä basisti Solemin liityttyä yhtyeeseen. Tällä kokoonpanolla julkaistiin esikoisalbumi Pure Therapy syyskuussa 2000. Tämän jälkeen yhtye on julkaissut kolme albumia. Yhtyeen albumit muodostavat jatkuvan tarinan, joka kertoo skitsofreniaa sairastavasta potilaasta (Zet) ja hoitajasta (Sfinx) joka yrittää auttaa häntä pakenemaan epäilyttävästä mielisairaalasta. ==Diskografia== * Pure Therapy CD (2000, Spikefarm ja Century Media) * Escape CD (2002, Spikefarm) * Intra CD (2005, Tabu) * Neutralized CD (2009, Ascendance) * Freaks in Wonderland CD (2012, SpaceValley) ==Jäsenet== * Henning ”Zet” Ramseth – laulu, kitara, koskettimet, ohjelmointi * Miriam Elisabeth ”Sfinx” Renvåg – laulu, * Ingvild ”Sareeta” Johannesen – viulu, taustalaulu (Ásmegin, Solefald) * Kent Freydenlund aka Küth – rummut (Hellboys, The Kovenant) * Lars – basso * Karoline Amb – koskettimet ==Aiheesta muualla== * Yhtyeen virallinen sivusto Luokka:Norjalaiset metalliyhtyeet Luokka:Avantgardemetalliyhtyeet
Japa

Japa tarkoittaa seuraavia: * Musiikkiarkisto, aiemmin Suomen Jazz & Pop Arkisto JAPA ja Musiikkiarkisto JAPA * Jyväskylän paikallisagenda JAPA ry * Captain Japa, Jack Smack, suomalainen muusikko
Distributed Proofreaders

Distributed Proofreaders (hajautetut oikolukijat) on keino tukea Gutenberg- projektia, ja se onkin virallinen PG-liitännäispalvelu. Distributed Proofreadersin perusti vuonna 2000 Charles Franks tukemaan vapaasti levitettävien kirjojen digitalisointia. Distributed Proofreaders sivustoa pyörittää vapaa ohjelmisto ja koodin lisenssi on GNU GPLLähdekoodi Sourceforge. Hajautettua oikolukua erityisesti suomeksi tehdään muun muuassa seuraavien sivustojen avulla: * Distributed Proofreaders Europe , joka on keskittynyt eurooppalaisiin kieliin. * Pohjoismaisiin kieliin keskittyneessä Runeberg-projektissa. Lisäksi Kansalliskirjaston Pelasta kirja -ohjelmassa konservoidaan ja digitalisoidaan arvokkaita teoksia. == Lähteet == == Aiheesta muualla == * Distributed Proofreaders Luokka:Verkkokirjastot
Taka-Pommeri

Taka-Pommeri on Pommerin alue, joka sijaitsee Oderin ja Vähän-Pommerin välissä. Se kuului aikaisemmin Saksaan, mutta liitettiin toisen maailmansodan jälkeen Puolaan. Nykyisin se muodostaa Puolassa suurimman osan Länsi-Pommerin voivodikuntaa (), jonka pääkaupunki on Szczecin. Itäosa kuuluu Pommerin voivodikuntaan (). ==Historia== Kolmikymmenvuotisen sodan seurauksena osa Taka-Pommerin alueesta siirtyi Ruotsille, mutta Ruotsi menetti sen 21. tammikuuta 1720 Tukholman rauhassa, jolloin Ruotsin hallintaan jäi vielä 700 km² muita alueita nimellä Ruotsin Pommeri. Luokka:Puolan maantiede Luokka:Saksan maantiede Luokka:Pommerin historia
Arkona

Arkona voi tarkoittaa * Kap Arkona, Rügenin saarella sijaitseva niemi ja samalla niemellä sijainnut muinainen pakanatemppeli. * Arkona (yhtye), venäläinen pagan metal-yhtye.
Fairlight (ryhmä)

Fairlight (FLT) on yksi tunnetuimmista ja vanhimmista kräkkeri- ja demoryhmistä. Se on kansainvälinen ja on toiminut ainakin Commodore 64:n, Amigan ja PC-koneiden parissa. Fairlightin perustivat West Coast Crackers (WCC) -ryhmään aikaisemmin kuuluneet kräkkerit Strider ja Black Shadow Ruotsissa vuonna 1987. Mukaan liittyi pian kräkkeri Gollum ja hieman myöhemmin muun muassa koodaaja-kräkkeri Woodo ja graafikko The Hobbit. Ryhmä toimi aluksi hyvin aktiivisesti Commodore 64:n parissa, mutta laajentui pian myös Amiga-puolelle. Ryhmän ensimmäinen BBS, nimeltään The Pleasure Dome, perustettiin vuonna 1987. Fairlightin ensimmäinen PC-"julkaisu", kräkätty versio pelistä The Hunt for Red October ilmestyi 1991. Seuraava vuosi oli ryhmälle PC:n osalta varsin vahva, ja silloin perustettiin myös FLT:n Yhdysvaltain osasto. Kyseinen osasto oli vuonna 1993 ainakin kräkkäyspuolella eurooppalaista Fairlightia aktiivisempi ja suurempi. Vuonna 1994 FLT:n laiton toiminta kuitenkin hiipui maailmanlaajuisesti. Demoskenen puolella se oli edelleen aktiivinen, ainakin C64:n ja Amigan osalta. Fairlight palasi laittomien aktiviteettien pariin PC-puolella 1990-luvun loppupuolella. Vuonna 1998 se aloitti toiminnan pelien ISO-tiedostojen parissa, ollen ensimmäisiä tunnettuja ryhmiä, jotka keskittyivät nimenomaan niihin. Ryhmä oli useita vuosia hyvin aktiivinen ja tuottelias. Huhtikuussa 2004 sen laiton toiminta kuitenkin keskeytyi, kun viranomaiset, osana Fastlink-nimistä operaatiota, pidättivät ja asettivat syytteeseen useita ryhmän avainjäseniä Euroopassa, Singaporessa ja Yhdysvalloissa. Fairlightin demoja tekeviin alaryhmiin operaatiolla ei luonnollisesti ollut kovin suurta vaikutusta. Fairlightin ISO- divisioona aloitti toimintansa uudelleen vuonna 2006. Demoskenen puolella ryhmä on edelleen aktiivinen Commodore 64:n ja PC:n osalta. == Lähteet == * Fairlight , Defacto2-sivusto == Aiheesta muualla == * Kotisivut * The Commodore 64 Scene Database: Fairlight * Pouet: Fairlightin tuotantoa * Fairlightin vanhoja nfo-tiedostoja Luokka:Demoryhmät Luokka:Piraattiryhmät Luokka:Commodore 64
Kustavi Nordlund

Johan Gustaf (Kustavi) Nordlund (6. syyskuuta 1866 Kitee – 16. marraskuuta 1901 TukholmaKuolinvuosi ylioppilasmatrikkelin mukaan, toisissa lähteissä kuolinvuotena mainitaan 1909.) oli suomalainen kirjailija. Hän käytti nimimerkkejä J.G. Nordlund, Kustavi Saarni, Sampo ja -st-. Nordlundin vanhemmat olivat maanmittari Axel Olivier Nordlund ja Karolina Wilhelmina Broms. Hän pääsi ylioppilaaksi Helsingin normaalilyseosta 1885. Nordlund valmistui Helsingin yliopistosta filosofian kandidaatiksi 1889 ja maisteriksi 1890 sekä suoritti tuomarin tutkinnon 1893. Hän työskenteli Suomen senaatissa kopistina mutta muutti sittemmin asumaan Tukholmaan. Nordlund oli naimisissa vuodesta 1901 ruotsalaisen Augusta Bernhardina Carlssonin kanssa. == Teokset == * Isä ja poika : kohtaus 1808-9 vuoden sodasta ; Sortovaltikan murtaminen : kertomus Engelbrektin ajoilta ; kirj. -st-. Kertomuksia kansalle 10. WSOY 1885 (nimimerkillä -st-) * Pekka Sallinen : kertomus 1808-9 v. sodasta; Juhani herttuan hovissa : historiallinen kertomus. WSOY 1886 (nimimerkillä Kustavi Saarni) == Suomennoksia == * Muistosanoja : muutamain sivistyksemme miesten elämäkertoja ; kirj. F. B ; suom. J. G. Nordlund. Edlund, Helsinki 1886 == Lähteet == * * == Aiheesta muualla == * Vapaasti ladattavia Kustavi Nordlundin e-kirjoja Project Gutenbergiltä ja Projekti Lönnrotilta. ===Viitteet=== Luokka:Suomalaiset kirjailijat Luokka:Vuonna 1866 syntyneet Luokka:Vuonna 1901 kuolleet
Fairlight (yritys)

Fairlight on digitaalisia äänilaitteita valmistava yhtiö, joka toimii Australian Sydneyssä. Sen perustivat Peter Vogel ja Kim Ryrie vuonna 1975. Yhtiön merkittävä tuote on vuonna 1979 julkaistu Fairlight CMI. Vuonna 2016 Blackmagic Design ilmoitti Fairlightin ostamisesta. == Lähteet == == Aiheesta muualla == * Viralliset sivut Luokka:Australialaiset yritykset Luokka:Syntetisaattorivalmistajat
Temnozor

Temnozor () on venäläinen vuonna 1996 perustettu black metal -yhtye. Yhtye on käynyt soittamassa myös Suomessa, viimeksi Steelfest Open Airissa Hyvinkäällä vuonna 2015. ==Jäsenet== * Meschar – basso * Rostislav – kitara * Kaldrad Branislav – laulu * Stanislav – kitara * Svyagir – koskettimet * Gorruth – laulu, kitara * Leshly – rummut * Tuur – laulu * Wuulko – kitara, koskettimet * Ratibor – huilu, kitara ==Diskografia== * 1996 – Be Oden Narod Slavensk * 1998 – Ведовством крепка чёрная слава Руси * 1998 – Sorcery Is Strengthening The Black Glory Of Rus * 1999 – Фрагменты * 2001 – Fragments… * 2002 – Horizons… * 2003 – Sorcery Of Fragments * 2003 – Горизонты… * 2005 – Вольницей в просинь ночей * 2005 – Folk Storm Of The Azure Night ==Aiheesta muualla== *Virallinen kotisivu Luokka:Venäläiset black metal -yhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit
Blyth

Blyth voi tarkoittaa muun muassa seuraavaa: ==Paikkoja== * Blyth, kaupunki Northumberlandissa, Englannissa * Blyth, kylä Nottinghamshiressä, Englannissa * Blyth, kylä Etelä-Australiassa * Blyth, kylä Ontariossa, Kanadassa ==Henkilöitä== * Amy Blyth (s. 1980), yhdysvaltalainen taekwondoini * Ann Blyth (s. 1928), yhdysvaltalainen näyttelijä * Sir Arthur Blyth (1823 – 1890), Etelä-Australian pitkäaikainen pääministeri * Edward Blyth (1810 – 1873), biologi, lyhennetään Blyth taksonomiassa * Tom Blyth (s. 1995), brittiläinen näyttelijä. == Yrityksiä == * Blyth, yhdysvaltain suurin kynttilänvalmistaja
Konstantin Schröder

Konstantin Schroeder (tai Schröder) (29. kesäkuuta 1808, Uukuniemi - 9\. elokuuta 1868, Valkeasaari) oli runoilija, sanomalehtimies ja Valkeasaaren kirkkoherra. Schroederin vanhemmat olivat Uukuniemen kirkkoherra Johan Schroeder ja Anna Charlotta Åkerblom. Hän kävi Viipurin lukiota 1823-1826 ja pääsi ylioppilaaksi Turussa 1826. Schroeder opiskeli Helsingin yliopistossa ja hänet vihittiin papiksi 1834. Hän oli pappina Valkealassa, Inkerin Lempaalassa, Narvassa ja Pietarin suomalaisessa Marian seurakunnassa. Vuonna 1837 Schroeder valittiin Valkeasaaren kirkkoherraksi ja vuonna 1839 hänestä tuli myös Rajajoen (Systerbäck) kivääritehtaan saarnaaja. Schroeder hoiti kirkkoherran virkaa kuolemaansa saakka. Schroederin runoja ja suorasanaisia tekstejäkin julkaistiin useissa sanomalehdissä, myös nimimerkeillä Lieto ja -n-r. Runoista tunnetuimpia lienevät vuonna 1840 Sanan Saattajassa Wiipurista julkaistu sururuno Kristiina Maria sekä sernadi Vait! vuoden 1845 Kanavassa. Schroeder myös opetti suomen kielen kirjoitusta inkeriläiselle kansanrunoilijalle Jaakko Räikköselle. Vuosina 1857–1858 hän toimi Suomen Julkisten Sanomien ensimmäisenä toimittajana. Schroeder oli naimaton. == Lähteet == * * Sivu 671. == Aiheesta muualla == * Project Gutenberg: Väinölä. Helmivyö suomalaista runoutta, toimittanut Kustavi Grotenfelt WSOY 1899 (sisältää Schroederin runot Vait!, Illalla ja Anton Alfthan) Luokka:Suomalaiset runoilijat Luokka:Suomen evankelis-luterilaisen kirkon papit Luokka:Inkerin kirkon papit Luokka:Vuonna 1808 syntyneet Luokka:Vuonna 1868 kuolleet
Pietari Ticklén

Pehr (Petter, Pietari) Ticklén (6. kesäkuuta 1792 Pyhäjärvi – 11. kesäkuuta 1838 Teuva) oli suomalainen opettaja, toimittaja, runoilija ja Teuvan kirkkoherra. Ticklénin vanhemmat olivat Pyhäjärven kappalainen Pehr Ticklén vanhempi (1751–1815) ja Hedvig Elisabeth Bergh. Ticklénin veli Erik Ticklén oli runoilija, muista veljistä Gustaf Ticklén (1807–1882) oli Vesilahden kirkkoherrana 1858–1882 ja Johan Fredrik Ticklén (1802–1844) toimi Raahen piirilääkärinä 1834–1844. Ticklén kävi Oulun triviaalikoulua, pääsi ylioppilaaksi 1811 ja vihittiin papiksi 1815. Hän oli tästä vuodesta alkaen ylimääräisenä pappina Pyhäjärvellä, välisaarnaajana Oulussa 1817–1818 sekä Oulun triviaalikoulun apologistiluokan opettajana vuodesta 1820. Suoritettuaan filosofian maisterin tutkinnon 1823 hän oli vuoden ajan opettajana Haminan kadettikoulussa ja sitten Oulun triviaalikoulun konrehtorina vuosina 1825–1831. Viimeksi Ticklén oli Teuvan kirkkoherrana vuodesta 1829 kuolemaansa saakka. Hänet valittiin Vesilahden kirkkoherraksi vuonna 1838 mutta hän kuoli Teuvalla ennen virkaan astumistaan. Ticklén sai rovastin arvonimen 1836. Ticklén perusti Oulun Wiikko-Sanomia -lehden ja toimi sen ensimmäisenä päätoimittajana 1829-1831\. Hän julkaisi lehdessä omia runojaan ja teki virsiä ja käännöstöitä suomeksi. Ticklén toimi myös Elias Lönnrotin Mehiläinen -aikakauslehden avustajana. Vuonna 1836 hän mukaeli lehden liitteeksi K.F. Beckerin teoksen Muistelmia ihmisten elosta kaikkina aikoina. Vuonna 1837 hän julkaisi 101-sivuisen katkismuksen nimeltä Lyhyt ja yksinkertainen Kristillisen Opin tieto, Suomalaisille lapsille; muutamain entisten ja nykyisten mainio-opettajain mukaan. Tunnetuimpia Ticklénin alkuperäisistä, suomentamista tai mukaelemista runoista ovat kansanrunomitalliset Laulajat ja Lapsellinen lapsen laulu sekä loppusoinnillinen Leiposelle. Ticklénin puoliso vuodesta 1825 oli Ulrika Katarina Ringbom (k. 1845). == Lähteet == * Tikkaselta Vaasan kouluun * Sivu 763. ===Viitteet=== ==Aiheesta muualla== Luokka:Suomalaiset runoilijat Luokka:Suomalaiset toimittajat Luokka:Suomalaiset päätoimittajat Luokka:Suomen evankelis-luterilaisen kirkon papit Luokka:Vuonna 1792 syntyneet Luokka:Vuonna 1838 kuolleet
Erik Ticklén

Erik Ticklén (21. marraskuuta 1794, Pyhäjärvi - 17\. heinäkuuta 1827, Kärsämäki) oli runoilija ja Kärsämäen kappalainen. Ticklénin vanhemmat olivat Pyhäjärven kappalainen Pehr Ticklén vanhempi (1751-1815) ja Hedvig Elisabet Bergh. Hän kävi Oulun triviaalikoulua 1806-1814 joutuen olemaan pois koulusta vuosina 1807-1809 perheen köyhyyden ja 1808 puhjenneen Suomen sodan takia. Ticklén pääsi ylioppilaaksi 1815 ja opiskeli Turun akatemiassa valmistuen papiksi 1817. Pappina Ticklén oli ensin Mustasaaressa, Kruunupyyssä ja Ilmajoella kunnes hänet valittiin Kärsämäen kappalaiseksi 1825. Ticklén kuoli kuitenkin jo kaksi vuotta myöhemmin. Erik Ticklénin tunnetuin runo oli Neidon valitus. Johan Ludvig Runeberg käänsi tämän runon ruotsiksi ja se julkaistiin Helsingfors Morgonbladissa vuonna 1832. Erik Ticklénin veli Pietari Ticklén oli kirkkoherra, runoilija ja Oulun Wiikko-Sanomia-lehden perustaja. Toinen veli Johan Fredrik Ticklén oli puolestaan kirjastoamanuenssi ja piirilääkäri. == Lähteet == * * Tikkaselta Vaasan kouluun Luokka:Suomalaiset runoilijat Luokka:Suomen evankelis-luterilaisen kirkon papit Luokka:Vuonna 1794 syntyneet Luokka:Vuonna 1827 kuolleet
Tuomas Ragvaldinpoika

Tuomas Ragvaldinpoika (6. joulukuuta 1724 Tyrvää - 14\. maaliskuuta 1804 Loimaa) oli suomalainen virsirunoilija ja arkkiveisujen tekijä. Hän oli aikansa merkittävin talonpoikais- ja arkkivirsirunoilija. Hän sepitti henkilö-, hää- ja hautajaisrunoja sekä kruunajais- ja matkatoivotusrunoja kuninkaallisille. Tyrvään Laukulasta kotoisin olleen Tuomas Ragvaldinpojan vanhemmat olivat Lipun talon omistanut kuudennusmies Ragvald Hansinpoika ja Margareta Erkintytär. Tuomas Ragvaldinpoika kärsi synnynnäisestä huuli- ja kitalakihalkiosta ja tämä vamma teki hänen puheestaan honottavaa ja vaikeasti ymmärrettävää sekä myös turmeli hänen ulkonäköään. Hän rampautui myös nuorena kuumesairauden takia eikä kyennyt ruumiilliseen työhön. Vuonna 1763 Tuomas Ragvaldinpoika lähti Turkuun jossa hänen huulihalkionsa leikattiin onnistuneesti. Tuomas laati tästä tapauksesta 50-säkeistöisen arkkiveisun Sen Wielä wirhellisen Ilo-Weisu. Tämä arkkiveisu oli ensimmäinen Suomessa julkaistu ei-hengellinen arkkiveisu. Tuomas Ragvaldinpoika keksi myös nimen arkkiveisu painetuille runoille ja virsille. Tuomas Ragvaldinpoika joutui hankkimaan elantonsa kirjoittamalla ja hän julkaisikin elämänsä aikana 60 lehtistä jotka sisälsivät noin 150 virttä. Hän asui aluksi Turussa ja meni naimisiin 1765 Mynämäen Nihdeisen kylän Sunin talosta kotoisin olleen Maria Juhontyttären kanssa. Ensimmäisen vaimon kuoltua influenssaan 1776 Tuomas meni uusiin naimisiin 1777 turkulaisen piian Liisa Heikintyttären kanssa. Tästä avioliitosta hänellä oli kuusi lasta. Perhe muutti Turusta Loimaan Hirvikoskelle jossa Liisa Heikintytär kuoli keuhkotautiin vuonna 1788. == Lähteet == * Tuomas Ragvaldinpoika - talollisen poika Tyrväältä * Arkkiveisu kauneusleikkauksesta. Web Archive (Vammala 2007). * Juhan suku-uutiset blogi 1.10.2008: Tuomas Ragvaldinpoika Tyrväältä * Pietilä, Esko: Kotiseutumme muistot. Tyrvään seudun Kotiseutuyhdistyksen julkaisuja LXXXI, 2002, Vammala. ISBN 951-9279-34-2. * Raittila, Pekka: Tuomas Ragvaldinpoika, hengellinen arkkiviisurunoilija. Tyrvään seudun Museo- ja Kotiseutuyhdistyksen julkaisuja XXI, 1949, Vammala. ==Aiheesta muualla== Luokka:Suomalaiset virsirunoilijat Luokka:Vuonna 1724 syntyneet Luokka:Vuonna 1804 kuolleet
Zoom

Zoom voi tarkoittaa: * Zoom, Alvin Leen musiikkialbumi * Zoom, sarjakuvalehti * Zoom, Hunter Zolomon, DC Comicsin sarjakuvahahmo * Zoom, ohjelmisto * Professori Zoom, Eobard Thawne, DC Comicsin sarjakuvahahmo * Zoom Airlines, kanadalainen lentoyhtiö * Zoom Airways, bangladeshilainen lentoyhtiö * Zoom- objektiivi, objektiivi, jonka polttoväliä voi muuttaa * Zoom 8, purjejolla * Raittius- ja urheiluseura Zoom * Zoom corporation, japanilainen musiikkilaitevalmistaja * Zoom FM, turkulainen paikallisradio * Zoom, paperilaatu * Zoom: Supersankariopisto, vuoden 2006 elokuva * Zoom Video Communications, viestintäyritys
Jännike-novellisto

Jännike-novellisto oli suomalainen jännityskertomuksia sisältänyt lehti, joka ilmestyi lauantaisin vuoden 1936 syksystä vuoden 1939 loppuun.Kalevi Haiko: Kirjojen mies Vastaava toimittaja oli A. Kaarremaa. Konttori sijaitsi Oulussa, jossa lehti myös painettiin. Jännike sisälsi paljon kotimaisia jännityskertomuksia, erityisesti Outsiderilta (oik. Aarne Haapakoski). Muita vakituisia kirjoittajia lehdessä olivat mm. Olli Karila (oik. Niilo Pärnänen, 1887–1936), J. K. Kulomaa (oik. nimi Jussi Kukkonen, 1892–1955) ja tuntematon nimimerkki Jage Varga. Jännikkeen kulttuurihistoriallista merkitystä lisää se, että siinä esiintyi jo vuonna 1936 Outsiderin hahmo nimeltä Kalle Lipponen. Tarinoissa hänet tunnettiin ulkomailla seikkailijanimellä Calle Lipway. Kalle Lipponen oli kotoisin Pielavedeltä. Tästä hahmosta syntyi myöhemmin Pekka Lipponen.Jännike-novellisto (1937) Vuonna 1937 Jännikkeessä oli jatkokertomuksena Outsiderin Kloakkien kauhu, johon on aivan selvästi saatu innoitus Eugene Suen kirjasarjasta Pariisin salaisuudet. Kloakkien kauhu on julkaistu uudelleen vuonna 1992 sarjassa "Seaflower's Minors" (n:o 2). Jännikettä paremmin menestyi kilpaileva, Ilmarisen kustantama Jännityslukemisto. ==Lähteet== Luokka:Suomalaiset lukemistolehdet
Johan Frosterus (Sotkamon kirkkoherra)

Johan (Juhana) Abrahaminpoika Frosterus (30. marraskuuta 1720 Paltamo − 10. kesäkuuta 1809 Sotkamo) oli suomalainen kirjailija ja Sotkamon kirkkoherra. Frosteruksen vanhemmat olivat Paltamon kirkkoherra Abraham Frosterus ja Katarina Cajanus. Hän kävi Oulun triviaalikoulua ja pääsi ylioppilaaksi 1736. Frosterus valmistui maisteriksi 1745 ja hänet vihittiin papiksi 1746. Frosterus oli Kajaanin kirkkoherrana vuodesta 1747 ja hänet valittiin Sotkamon kirkkoherraksi vuonna 1763. Vuonna 1800 hän sai jumaluusopin tohtorin arvon Uppsalan yliopistosta. Frosterus on tehnyt muutamia runoja sekä vuonna 1791 ilmestyneen kirjan Hyödyllinen huvitus luomisen töistä joka oli ensimmäinen luonnontieteitä käsitellyt suomenkielinen teos. == Teoksia == * Sydämmellinen onnen toiwotus, sijhen hywin cunniallisehen awio lijttohon, johonga, Jumalan edescatzomuxen cautta, professori cuningallisesa [sic] Turun academiasa, ... herr magisteri Martinus Johannes Wallenius ja ... neitzy Renata Frostera päättit ja sen walmistit, sinä 24. päiv. kesä cuusa wuonna 1764. Laulusa edespandu Johan Frosteruxelda, kirckoherralda Sotcamon pitäjäsä. Turusa, prändätty Johan Christopher Frenckellildä 1764 * Hyödyllinen huwitus luomisen töistä, yxinkertaisille awuxi jumalan hywyden tundoon ja palweluxeen. Turusa, prändätty Frenckellin kirjan prändisä, omalla kustannuxella 1791, parattu ja uudesta prändätty Wasasa Londicerin kirjan-prändisä 1797, toinen ylöspano Turussa 1798, kolmas ylöspano 1802, neljäs ylöspano 1809, viides ylöspano 1817, kuudes ylöspano 1826, 7. painos Frenckell, Helsinki 1850 * Runo-laulu Jumalan pyhästä laista ; jonka teki muinen kirkkoherra Sotkamossa Joh. Frosterus wuonna 1787. J. Karstenin tykönä, Kuopio 1857 * Sydämellinen onnen toiwotus, hywin kunnialliseen awioliittoon, jonka M. J. Wallenius ja Renata Frosterus 24. päiwänä kesäkuuta v.1764 päätit ja vahvistit ; runossa esitellyt Johan Frosterus. P. Aschanin ja kump. tykönä, Kuopio 1857 == Suomennoksia == * August Hermann Francke : Doctorin August Herman Frankin Postilla, eli sunnuntai- ja juhlapäiwä-saarnat, saxan kielestä ruotsixi. Ja sitte: ruotsista suomexi käätyt. Se jälkimmäinen osa. Stockholmisa, präntätty Johan Christopher Holmbergin, präntisä 1781 ==Katso myös== * Frosterus == Lähteet == * == Aiheesta muualla == * Johan Frosteruksen elämäkerta Kansallisbiografiassa Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Vuonna 1720 syntyneet Luokka:Vuonna 1809 kuolleet
M/S Equine

M/S Equine () on luxemburgilaisen Waterways SA:n omistama ro-ro-rahtialus. Alus on rakennettu vuonna 1979 Öresundvarvetin telakalla Landskronassa, Ruotsissa. Kuollutta painoa laivalla on 8 400 tonnia. Equine on rekisteröity Belgian lipun alle. Equinen sisaraluksia ovat M/S Vulpine ja M/S Ursine. == Käyttöhistoria == 18\. toukokuuta 1979 alus laskettiin vesille ja 14. syyskuuta se luovutettiin Partrederi Ab Nordsjöfraktin omistukseen, joka rekisteröi sen Ruotsin lipun alle nimellä Eva Oden. Kotisatamaksi tuli Skärhamn. Tämän jälkeen alus aloitti Oden Linesin Ruotsin ja Englannin välisessä liikenteessä. Marraskuussa 1982 alus aikarahdattiin Tor Linen liikenteeseen. Vuonna 1987 Eva Oden oli saksalaisella Neue Flensburger Schiffbau-Gesellschaftin telakalla Flensburgissa, jossa alusta pidennettiin, koneet vaihdettiin ja rakennettiin ylimääräinen kansi. 5. helmikuuta 1988 alus palasi telakalta Tor Linen liikenteeseen ja sai nimen Tor Belgia. 11. joulukuuta 1998 rahtaus loppui ja aluksen nimeksi tuli jälleen Eva Oden. Jälleen tammikuussa 1999 alus aikarahdattiin Tor Linen Imminghamin ja Göteborgin väliseen liikenteeseen. Huhtikuussa Eva Oden siirrettiin Rotterdamin ja Norjan välille. Vuonna 2000 Eva Oden aikarahdattiin belgialaisen Cobelfretin Zeebruggen ja Purfleetin väliseen liikenteeseen. Lokakuussa 2003 Cobelfret osti aluksen ja rekisteröi sen Ruotsin lipun alle. Kotisatamaksi tuli Göteborg. Vuonna 2004 reitti vaihtui: Göteborg–Killingholme. 14. kesäkuuta 2005 alus aikarahdattiin DFDS:n liikenteeseen reitille Göteborg–Killingholme. Heinäkuun alussa vuonna 2006 reitti vaihtui: Dartford–Vlissingen. 11. syyskuuta luxemburgilainen Waterways SA osti aluksen ja rekisteröi sen Panaman lipun alle. Lokakuussa 2006 alus sai nykyisen Equine -nimensä. Nykyisin alus liikennöi Belgian lipun alla Irlanninmerellä Liverpoolin ja Dublinin välillä. == Lähteet == == Aiheesta muualla == *Fakta om Fartyg – M/S Eva Oden *The ferry site – M/F Equine Equine
Zacharias Topelius vanhempi

Zacharias Topelius vanhempi (sukunimi vuoteen 1800 Toppelius; 13. marraskuuta 1781 Oulu – 23. joulukuuta 1831 Uusikaarlepyy) oli suomalainen piirilääkäri, kansanrunouden kerääjä ja kirjailija Zachris Topeliuksen isä. Zachris Topelius vanhempi oli naimisissa vuodesta 1812 Katarina Sofia Calamniuksen (1791–1868) kanssa. Topeliuksen vanhemmat olivat oululainen kirkkomaalari Mikael Toppelius ja Maria Magdalena Ocklawitz. Käytyään Oulun triviaalikoulun hän aloitti opinnot Turun akatemiassa 1797. Topelius joutui kuitenkin pian keskeyttämään opintonsa varojen puutteessa ja hän oli sitten kotiopettajana Muhoksella. Topelius pääsi jatkamaan opintojaan 1799 Uppsalan yliopistossa. Hän alkoi lukea lääkäriksi ja opiskeli ensin Uppsalassa vuoden ajan ja sen jälkeen vuorotellen Tukholmassa ja Uppsalassa. Opiskeluaikanaan Topelius toimi Ruotsin sotalaivaston lääkärinä ja oli rokottajana Pohjois-Pohjanmaalla 1803–1804 ja Tukholmassa 1805. Topelius oli Uudenkaarlepyyn vt. kaupunginlääkärinä 1805–1806 ja harjoitti sitten lääkärintointa Oulussa. Vuonna 1807 hän sai kirurgian maisterin arvon Ruotsissa. Topelius aloitti eläinlääkärin opinnot Lundin yliopistossa 1808 mutta samana vuonna alkanut Suomen sota pakotti hänet keskeyttämään nämä opinnot. Topelius oli sodan aikana ensin Ruotsin laivaston lääkärinä ja sitten vuodesta 1809 köyhäinlääkärinä Tukholmassa. Vuonna 1811 Topelius suoritti Uppsalan yliopistossa lääketieteen kandidaatin ja lisensiaatin tutkinnot sekä tohtorin arvoa varten vaaditut kirjalliset työt. Lääketieteen tohtorin arvon hän sai 1813. Topelius valittiin 1812 Uudenkaarlepyyn piirilääkäriksi ja tätä tointa hän hoiti kuolemaansa saakka. Topelius aloitti kansanrunouden keräämisen jo toimiessaan rokottajana vuosina 1803–1804. Laajemman runouden keräilyn hän aloitti 1810-luvulla matkustellessaan piirilääkärin tehtävissä Pohjanmaalla. Topelius joutui lopettamaan nämä matkat sairastuttuaan 1820 mutta sen jälkeenkin runojen taitajia saapui hänen luokseen Uuteenkaarlepyyhyn. Vuonna 1821 Topeliuksen luona kävi vienankarjalainen runonlaulaja Jyrki Kettunen. Kettusen laaja kansanrunojen tuntemus sai Topeliuksen päättelemään että kansanrunojen keruumatkat kannattaisi tulevaisuudessa suunnata nimenomaan Itä-Karjalaan ja hän suosittelikin tätä muille runojenkerääjille. Topelius julkaisi keräämänsä kansanrunot viitenä runovihkona (Suomen Kansan Vanhoja Runoja ynnä myös Nykyisempiä Lauluja) vuosina 1822–1831. == Lähteet == * PohjanmaanVäylän matkailuhakemisto: henkilöhistoriaa - Zachris Topelius vanhempi * == Aiheesta muualla == * Suomen Kansan Vanhoja Runoja ynnä myös Nykyisempiä Lauluja osat 1 ja 2 *Vapaasti ladattavia Zacharias Topelius vanhemman e-kirjoja Projekti Lönnrotilta Luokka:Suomalaiset lääkärit Luokka:Suomalaiset kansanperinteen kerääjät Luokka:Vuonna 1781 syntyneet Luokka:Vuonna 1831 kuolleet Luokka:Zachris Topelius
Henrik Lilius

Henrik Lilius (lat. Henricus Gustavi Lilius, 3. toukokuuta 1683 Messukylä - 6\. maaliskuuta 1745 Messukylä) oli oman aikakautensa etevin suomen- ja latinankielinen runoilija. Hänen kalevalamittainen runonsa ”Kehto-Runot” on barokkikauden suomenkielisen lyriikan merkittävin saavutus.Arno Forsius: Liliuksen suvun vaiheita SKS Biografiakeskus: Turun hiippakunnan paimenmuisto 1554–1721HENRIK LILIUS: Aliud, onnitteluruno Daniel Jusleniuksen sanakirjaan Suomalaisen Sana-Lugun Coetus, 1745 Liliuksen vanhemmat olivat Messukylän kirkkoherra Gustaf Lilius ja Katarina Berg. Hän kävi Turun katedraalikoulua 1698–1700 ja pääsi ylioppilaaksi vuonna 1700. Hänet vihittiin papiksi 1706 ja hän valmistui maisteriksi 1707. Lilius oli Pirkkalan kappalaisena 1709–1722, Längelmäen kirkkoherrana 1722–1730 ja viimeksi Messukylän kirkkoherrana 1730–1745. Myös Henrik Liliuksen veli Anders Lilius (vanhempi) toimi Messukylässä pappina. Henrikin poika Anders Lilius (nuorempi) (1712–1771) toimi Messukylän kirkkoherrana isänsä jälkeen vuosina 1745–1771 Anders nuoremman kuollessa Liliuksen suvun kolme polvea oli toiminut pappina Messukylässä 92 vuotta, näistä 57 vuotta kirkkoherrana. ==Katso myös== * Lilius (suku) == Lähteet == Luokka:Suomalaiset runoilijat Luokka:Latinankieliset kirjailijat Luokka:Suomen evankelis-luterilaisen kirkon papit Luokka:Vuonna 1683 syntyneet Luokka:Vuonna 1745 kuolleet
Veriapila

Veriapila (Trifolium incarnatum) on punakukkainen, 20–35 senttimetriä korkea apilalaji. == Ulkonäkö ja koko == === Varsi === Veriapila on yksivuotinen ja se kasvaa noin 20–35 senttimetriä korkeaksi. Sen pysty varsi on karvainen ja haaraton. Sen lehdet kasvavat varressa kierteisesti, ja niissä on korvakkeet ja ruodit. Lehtilavassa on kolme vastapuikeaa tai vastaherttaista lehdykkää. Lehtilaita on karvainen, ehyt ja lievästi mutkalaitainen. === Kukinnot ja kukat === Veriapilan kukinnon teriöt ovat tummanpunaisia, 9–15 millimetriä pitkiä ja tyvestä yhdyslehtisiä. Terälehtiä on viisi. Verhiö on viisiliuskainen, ja siinä on ruskeaa karvoitusta. Heteitä on kymmenen. Emiö on yksilehtinen ja yksiluottinen. Kukinto on pitkäperäinen, pitkulainen tai lievästi kartiomainen ryhmä, joka on suurimmillaan noin viisi senttimetriä pitkä. Veriapila kukkii koko kesä–heinäkuusta syyskuuhun asti. === Hedelmä === Hedelmä on pitkulainen palko, joka ei avaudu ja jää verhiön sisään. Siemenet ovat pyöreitä palloja, joiden koko on noin 2,5 millimetriä. Veriapila kuolee 3–4 viikon kuluttua siementen kasvattamisesta. == Käyttö == Veriapilaa käytetään eläinrehuna ja maanparannuskasvina Yhdysvalloissa. Suomessa veriapilaa ei oikeastaan viljellä maatalouden käyttöön, mutta sitä kasvatetaan jonkin verran puutarhojen koriste- ja maanparannuskasvina. == Levinneisyys == Veriapila on yleinen Euroopassa, jossa sitä kasvaa luonnonvaraisena. Suomessa sitä tavataan satunnaisena karkulaisena tienvarsilta, nurmikoilta, puutarhoista, pelloilta ja satamista. == Lähteet == == Aiheesta muualla == * Suomen Lajitietokeskus: Veriapila – Trifolium incarnatum * Kasviatlas 2022: Veriapilan (Trifolium incarnatum) levinneisyys Suomessa. * * Luokka:Apilat
M/S Norcape

M/S Norcape () on Norcape Shipping B.V:n omistama ro-ro-rahtialus. Alus on rakennettu vuonna 1979 Mitsui Engineering and Shipbuilding Co. Ltd:n telakalla Tamanossa, Japanissa. Kuollutta painoa laivalla on 5 024 tonnia. Norcape on rekisteröity Alankomaiden lipun alle ja sen kotisatama on Rotterdam. Norcapen sisaralus on M/S Envoy. == Käyttöhistoria == 20\. huhtikuuta 1979 alus laskettiin vesille nimellä Puma. Elokuussa se luovutettiin P&O; Ferriesin omistukseen, joka rekisteröi sen Yhdistyneen kuningaskunnan lipun alle nimellä Tipperary. Kotisatamaksi tuli Lontoo. Tämän jälkeen alus aikarahdattiin B&I; Linen Liverpoolin ja Dublinin väliseen liikenteeseen. 29\. joulukuuta 1988 Norcape Shipping B.V. osti aluksen ja rekisteröi sen Norcape -nimisenä Alankomaiden lipun alle. Kotisatamaksi tuli Rotterdam. Lipunvaihdon jälkeen North Sea Ferries aloitti liikennöinnin aluksella reitillä Europoort–Ipswich. 22. huhtikuuta 1995 alus siirtyi Zeebruggen ja Hullin välille. Vuonna 1996 North Sea Ferriers vaihtoi nimensä P&O; North Sea Ferriesiksi. == Lähteet == == Aiheesta muualla == *Fakta om Fartyg – M/S Tipperary *The ferry site – M/F Norcape Norcape
Sippora

Sippora oli Mooseksen vaimo Toisen Mooseksen kirjan mukaan. Mooses tapasi Sipporan Midianin maassa. Sippora oli Jetron tytär. Heille syntyi kaksi poikaa Gershom ja Elieser. Sippora on mainittu midianilaiseksi, varhaisten lähteiden mukaan, kuten Josefuksen Jewish Antiquities 2.10-11, ja Targan Pseudo- Jonathanin mukaan, joka tunnetaan modernista Raamatun kritiikistä. == Lähteet == Luokka:Toisen Mooseksen kirjan henkilöt
STS-122

STS-122 oli 121. Nasan avaruussukkulalento. Se lennettiin Atlantis-sukkulalla, ja se oli sukkulan 29. lento. Sukkula laukaistiin Kennedyn avaruuskeskuksesta 7. helmikuuta 2008 kello 14.45 paikallista aikaa (EST). Atlantis laskeutui Kennedyn avaruuskeskukseen 20. helmikuuta kello 16.08 Suomen aikaa. Lennon tärkeimpänä tehtävänä oli asentaa Kansainväliselle avaruusasemalle Euroopan avaruusjärjestö ESA:n Columbus-laboratoriomoduli. ==Miehistö== *Stephen Frick (2. lento) - Komentaja *Alan G. Poindexter (1.) - Pilotti *Leland D. Melvin (1.) - Tehtäväspesialisti 1 *Rex J. Walheim (2.) - Tehtäväspesialisti 2 *Hans Schlegel (2.) - Tehtäväspesialisti 3 - ESA, Saksa *Stanley G. Love (1.) - Tehtäväspesialisti 4 Asemalle lähtevä Retkikunta 16:n jäsen: *Léopold Eyharts (2.) - Lentoinsinööri - ESA, Ranska Asemalta palaava Retkikunta 16:n jäsen: *Daniel M. Tani (2.) - Lentoinsinööri == Aiheesta muualla == Luokka:Avaruussukkulalennot Luokka:Vuoden 2008 avaruustoiminta
Mihail Tal

Mihail Tal (; , 9. marraskuuta 1936 Riika, Latvia – 27. kesäkuuta 1992 Moskova, Venäjä) oli neuvostoliittolais-latvialainen shakin suurmestari ja shakin kahdeksas maailmanmestari. Tal oli myös arvostettu shakkikirjailija. Tal oppi juutalaisisältään shakin kahdeksanvuotiaana. 1953 hän voitti ensimmäisen Latvian mestaruutensa ja 1957 hänestä tuli suurmestari ja samalla nuorin Neuvostoliiton mestari tuloksella +9 =10 -2. Vuonna 1958 hän voitti sarjan korkeatasoisia turnauksia, muiden muassa toisen Neuvostoliiton mestaruutensa ja Portorožin alueidenvälisen turnauksen Jugoslaviassa. Seuraavana vuonna Tal voitti ehdokasturnauksen ja kukistettuaan Mihail Botvinnikin MM-ottelussa 1960 (+6 =13 -2), hänestä tuli siihen mennessä nuorin shakin maailmanmestari vain 23-vuotiaana.Hooper, D. ja & Whyld K. (1992). The Oxford Companion to Chess, 2. painos, Oxford University Press ISBN 0-19-866164-9 Botvinnik oli otteluehtojen mukaan oikeutettu uusintaotteluun seuraavana vuonna. Munuaissairauteen sairastunut Tal torjui vastustajansa tarjouksen siirtää ottelua myöhemmäksi ja hävisi sen (+5 =6 -10). Toiste hän ei enää selviytynyt läpi MM-karsinnoista, vaikka pysyi pitkään maailman huipulla. Talin terveysongelmat jatkuivat hänen elämänsä loppuun asti, mikä aiheutti epätasaisia tuloksia shakissa. Tal addiktoitui useisiin päihteisiin. Journalisti Dominic Lawsonin mukaan Tal saattoi polttaa jopa 100 savuketta yhden pelin aikana, ja että Talin ensimmäisen vaimon mukaan tämä ei koskaan omistanut sytytintä, koska sytytti aina uuden savukkeen edellisen natsalla, ja että kun Tal tuli Hastingsin turnaukseen, tämä joi hotellinsa baarin tyhjäksi viskistä ja brandystä. Lievittääkseen fyysistä tuskaa, joka hänelle oli aiheutunut operaatioista, joiden tarkoitus oli lieventää juomisen aiheuttamaa tuhoa, hän tuli myös joksikin aikaa riippuvaiseksi morfiinista. Hänen ystävänsä Gennadi Sosonkon mukaan hoitajat yrittivät turhaan löytää hänen käsivarsiensa suonista paikkaa, johon ei olisi jo pistetty. Usein hän pystyi kuitenkin edelleen maailmanluokan suorituksiin. Hän voitti lisää Neuvostoliiton mestaruuksia vuosina 1967, 1972, 1974 ja 1978, sivuten Botvinnikin kuuden mestaruuden ennätystä. 1979 hän voitti jaetun ensimmäisen sijan Montrealin turnauksessa Karpovin kanssa. 1988 hän voitti pikashakin maailmanmestaruuden. Kolme viikkoa ennen kuin hänen sisäelimensä pettivät lopullisesti 1992, hän pakeni sairaalasta pelatakseen pikashakkiturnauksen Moskovassa. Hän oli ainoa pelaaja, joka voitti maailmanmestari Garri Kasparovin. Hän kuoli munuaissairauteen 55-vuotiaana vuonna 1992. Tal tunnettiin aggressiivisesta, uhrauksia hersyvästä tyylistään. Hän oli myös huomattava shakkijournalisti ja -kirjailija. Hän kommentoi omaelämäkerrassaan 100 parasta peliään. ==Lähteet== == Aiheesta muualla == * Luokka:Shakin maailmanmestarit Luokka:Shakin suurmestarit Luokka:Neuvostoliittolaiset shakinpelaajat Luokka:Latvialaiset shakinpelaajat Luokka:Shakkikirjailijat Luokka:Vuonna 1936 syntyneet Luokka:Vuonna 1992 kuolleet